26/10/2020 | Administración LocalMunicipal
Curtis
Convocatoria e aprobación das bases do procedemento selectivo dun funcionario interino, técnico de Intervención-Tesourería do Concello de Curtis

ANUNCIO Convocatoria e aprobación das bases do procedemento selectivo dun funcionario interino, técnico de intervención-tesourería do Concello de Curtis Mediante Decreto da Alcaldía n.º 572/2020, de data 13/10/2020, aprobáronse a convocatoria e as bases do procedemento selectivo dun funcionario/a interino/a, Técnico de intervención-tesourería (grupo A, subgrupo A2, escala administración xeral, subescala xestión), mediante o sistema de oposición libre e formación dunha lista de contratación. Curtis, 15 de outubro de 2020. O alcalde Javier Francisco Caínzos Vázquez As bases transcríbense a continuación: BASES DE SELECCIÓN DUN FUNCIONARIO/A INTERINO/A DA PRAZA DE TÉCNICO DE INTERVENCIÓN-TESOURERÍA GRUPO: A; SUBGRUPO: A2; ESCALA: ADMINISTRACIÓN XERAL; SUBESCALA: XESTIÓN, MEDIANTE O SISTEMA DE OPOSICIÓN LIBRE, E CREACIÓN DUNHA LISTA DE RESERVA. PRIMEIRA.–OBXECTO DA CONVOCATORIA E XUSTIFICACIÓN DA MESMA.1. O obxecto desta convocatoria é a selección dun/ha funcionario/a interino/a da praza de técnico de intervención-tesourería, administración xeral grupo: A; subgrupo: A2; escala: administración xeral; subescala: xestión, e a creación dunha lista de reserva. Datos en RPT: – Denominación: técnico de intervención-tesourería. – Código de posto: 01.02.00.01. – Nivel de destino: 20. – Complemento específico: 7.000 €/ano. Este proceso de selección básase na necesidade urxente e inaprazable de garantir o correcto funcionamento dos servizos públicos na área de Intervención-tesourería, carecendo na actualidade a estrutura municipal de recursos propios suficientes. Considérase que concorren as circunstancias previstas no artigo 23.2 a) da Lei 2/2015 de emprego público de Galicia, para acudir a esta forma de cobertura, quedando acreditado no expediente os requisitos esixidos pola normativa aplicable e existir crédito adecuado e suficiente para esta finalidade.2. Ao remate do proceso selectivo, a persoa que obteña a maior puntuación será nomeada como funcionaria interina, e aprobarase unha lista de reserva. O funcionario interino cesará, ademais de polas causas que determinan a perda da condición de persoal funcionario de carreira, cando concorra algunha das circunstancias ás que se refire o artigo 24.2 da Lei 2/2015 do emprego público de Galicia. SEGUNDA.–FUNCIÓNS. As funcións a desenvolver na praza de técnico de administración xeral serán, en termos xenéricos, as contempladas na RPT: – Prestar asistencia técnico-administrativa na tramitación dos expedientes propios da unidade e que lle sexan encomendados dende a Secretaría-intervención, no eido da súa capacitación profesional e competencia. – Asumir a xestión, tramitación e seguimento administrativo dos expedientes e asuntos propios da unidade, nos termos do disposto na propia RPT. – Prestar asesoramento, no eido das súas funcións, cando así sexa requirido dende os diferentes departamentos ou servizos. – Realizar informes preceptivos dentro do seu eido competencial. – Informar e atender ao público. – Calquera outra, propia da súa capacitación profesional, e vinculada co eido competencial no que se integra. TERCEIRA.–SISTEMA SELECTIVO E FORMACIÓN DE BOLSA DE INTERINOS. Segundo os artigos 10.2 do Real decreto lexislativo 5/2015 polo que se aproba o texto refundido da Lei do estatuto básico do empregado público e 24.1 da Lei 2/2015 do emprego público de Galicia, a selección de funcionarios interinos realizarase mediante procedementos áxiles que respectarán en todo caso os principios de igualdade, mérito, capacidade, publicidade e libre concorrencia. O sistema de selección será o de oposición libre. CUARTA.–REQUISITOS DOS ASPIRANTES.1. Serán requisitos mínimos dos aspirantes a esta selección de persoal: – Ter a nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 Lei 2/2015 do emprego público de Galicia. – Posuír a capacidade funcional para o desempeño das tarefas. – Ter cumpridos dezaseis anos e non exceder, se é o caso, da idade máxima de xubilación forzosa. – Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. – Posuír o título de grao universitario, diplomatura universitaria ou equivalente. No caso de titulacións obtidas no estranxeiro, deberase estar en posesión da credencial que acredite a súa homologación. – Posuír un título acreditativo do nivel de coñecemento da lingua Galega CELGA IV, equivalente ou superior. Os que non o acrediten deberán superar unha proba de coñecemento da lingua galega.2. Os anteriores requisitos deberanse reunir con referencia ó último día de prazo de presentación das solicitudes. QUINTA.–PRESENTACIÓN DE SOLICITUDES E ADMISIÓN DE ASPIRANTES.1. As solicitudes para tomar parte nas probas selectivas presentarse conforme ó modelo que figura no anexo II e dirixiranse ao alcalde da corporación expresando que reúnen tódolos requisitos esixidos na base anterior.2. Presentaranse no rexistro xeral do concello, podendo presentarse tamén conforme ao sinalado no artigo 16.4 da Lei 39/2015 do procedemento administrativo común das Administracións Públicas. As solicitudes que se presenten a través da Oficina de Correos deberán entregarse nun sobre aberto para ser selada e datada polo funcionario de correos antes de ser certificada. Neste caso os aspirantes deberá comunicalo mediante fax (981789578) ou e-mail (concello@curtis. es) durante o mesmo prazo que o de presentación de instancias. Actuarase de igual xeito, no caso de ser presentada a solicitude noutra Administración Pública, en caso de non realizar esta comunicación, vía fax ou correo electrónico, quedarán excluídas do procedemento de selección. O prazo de presentación de solicitudes de participación será de 10 días hábiles, contados a partir do seguinte ó da publicación das presentes bases no Boletín Oficial da Provincia da Coruña.3. Á instancia, conforme ó modelo que figura no anexo II, acompañarase inescusablemente da seguinte documentación: – Copia do documento nacional de identidade, ou pasaporte. – Copia do título que acredita como requisito mínimo para acceder ó proceso selectivo. – De ser o caso, copia do CELGA 4 ou equivalente, co que quedarán exentos do exame de galego. – Xustificante de pago da taxa, que conforme á Ordenanza reguladora da taxa por expedición de documentos administrativos e outros servizos administrativos (BOP n.º 153, do 14/08/2017), que ascende a 50€.14/2017), que ascende a 50€. A conta de ingreso será: LA CAIXA: ES37 2100 8031 7602 0000 0323 ABANCA: ES89 2080 0081 1731 1000 0020 BANCO PASTOR: ES57 0238 8171 3006 6000 0271 SANTANDER: ES26 0030 6062 0308 7000 0271 No xustificante do ingreso deberá incluírse o concepto “proceso selectivo técnico intervención-tesourería”No xustifican de ingreso se a o concepto 4. Finalizado o prazo de presentación de instancias, o alcalde, mediante resolución, aprobará a lista provisional de admitidos e excluídos que se publicará no taboleiro de edictos e na páxina web do concello (www.curtis. gal), relacionándose os aspirantes excluídos con indicación da causa da súa exclusión. Os aspirantes disporán dun prazo de 2 días hábiles para a emenda das deficiencias que se sinalen. As emendas serán aceptadas ou rexeitadas na resolución que aprobe a lista definitiva, que se publicará no taboleiro de edictos e na páxina web do concello e na que incluirase a composición do tribunal – de non terse designado nun momento anterior–. Nesta resolución determinarase o lugar, data e hora do comezo do primeiro exercicio da fase de oposición.5. O feito de figurar incluído na relación de admitidos non prexulga que se lles recoñeza aos interesados a posesión dos requisitos esixidos no procedemento selectivo convocado, que deberán ser xustificados documentalmente como paso previo ao nomeamento que corresponda.6. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso de contencioso-administrativo no prazo de dous meses, ante a xurisdición contenciosa-administrativa, contados a partir do seguinte ó da publicación no taboleiro de edictos e na páxina web do concello.7. O resto das resolucións serán expostas no taboleiro de edictos e publicadas na páxina web do concello. SEXTA.–TRIBUNAL CUALIFICADOR.1. O tribunal cualificador será designado pola alcaldía (en virtude do artigo 21.1. g) da Lei 7/1985 reguladora das bases do réxime local) e, en base ó establecido pola Lei 2/2015 do emprego público de Galicia, estará integrado polos seguintes membros: – Presidenta/e (titular e suplente): unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. – Vogais (titulares e suplentes): tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida. – Secretaria/o (titular e suplente): unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a ou persoa en quen delegue. De tódalas reunións que faga o tribunal o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 13.2 da Lei 40/2015 do réxime xurídico do sector público. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.6. Os membros concorrentes ás sesións do tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002 sobre indemnizacións por razóns de servizo. SÉTIMA.–COMEZO E DESENVOLVEMENTO DA OPOSICIÓN.1. A selección realizarase de conformidade co previsto nas presentes bases polo sistema de oposición libre.2. Os aspirantes convocaranse para cada exercicio en chamamento único, sendo excluídos do proceso os que non comparezan, agás nos casos debidamente xustificados e apreciados discrecionalmente polo tribunal.3. A orde de chamamento realizarase conforme a resolución do 30 de xaneiro de 2020, da Consellería de Facenda (DOG núm.27 do 10.02.2020), pola que se fai público o resultado do sorteo a que se refire o Regulamento de selección de persoal da Administración da Comunidade Autónoma de Galicia, comezándose por aqueles aspirantes cuxo primeiro apelido comece pola letra “S”. 4. Os aspirantes deberán acreditar a súa personalidade coa exhibición do documento nacional de identidade ou pasaporte.5. Os anuncios de celebración dos exercicios, a cualificación dos mesmos e o resultado do proceso selectivo farase pública mediante a publicación da correspondente acta/anuncio do tribunal no taboleiro de edictos e na páxina web do concello.6. A puntuación definitiva estará determinada pola suma da puntuación obtida nas distintas probas da fase de oposición. En caso de empate prevalecerá en primeiro lugar a puntuación obtida no exame tipo test. De persistir o empate, resolveríase coa puntuación do caso práctico, e de continuar o empate o tribunal realizará un sorteo para decidir a orde dos aspirantes. FASE DE OPOSICIÓN. –Consistirá na realización de dúas probas escritas, unha tipo test e outra un caso práctico, relacionadas co posto de traballo e cos temas do Anexo I, así como unha proba do nivel de coñecemento da lingua galega para aquelas persoas que non achegaran o título acreditativo de estar en posesión do nivel de coñecemento da lingua galega CELGA 4 ou equivalente, todas elas propostas polo tribunal cualificador. PRIMEIRO EXERCICIO Consistirá nun exercicio tipo test, que terá unha puntuación máxima de 60 puntos, tendo que alcanzar 30 para entendelo superado. O cuestionario será de 60 preguntas, con catro respostas alternativas, sendo só unha delas a correcta. Haberá que responder 6 preguntas adicionais de reserva, que se valorarán no caso de que se anulen algunhas das 60 preguntas do cuestionario tipo test. A duración do exercicio será de 60 minutos. A puntuación calcularase de acordo cos seguintes criterios:  Por cada resposta correcta outórganse 1 punto.  Por cada resposta incorrecta descontaranse 0,125 puntos.  As respostas en branco ou nulas non puntuarán. Os candidatos que non acaden 30 puntos quedarán eliminados, e xa non realizarán o segundo exercicio. Logo da realización do exercicio publicarase no taboleiro de anuncios da páxina web do concello o cadro de respostas correctas. Así mesmo publicarase a acta do tribunal coa puntuación obtida por cada aspirante outorgando dous días hábiles a efectos de presentación de alegacións. SEGUNDO EXERCICIO Consistirá na resolución dun suposto práctico, mediante o desenvolvemento das preguntas plantexadas por escrito sobre o mesmo. O caso práctico (que se realizará sen códigos nin material de axuda) terá unha puntuación máxima de 40 puntos, quedando eliminados os que non alcancen 20 puntos, a puntuación terá en conta os coñecementos normativos, xurisprudenciais, doctrinais expostos nas respostas, a motivación das mesmas con fundamentos xurídicos, formación xeral, a claridade e orde de ideas, facilidade de exposición escrita, e a capacidade de síntese. Publicarase a acta do tribunal coa puntuación obtida por cada aspirante outorgando dous días hábiles a efectos de presentación de alegacións. EXERCICIO GALEGO. –En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos en lingua galega (CELGA 4 ou equivalente) deberán realizar unha proba de galego que consistirá na tradución sen dicionario dun texto proposto previamente polo tribunal, de castelán a galego, nun tempo máximo de vinte minutos. Este exercicio será cualificado de apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 4 ou equivalente. O prazo mínimo entre un exercicio e o seguinte será de 24 horas, agás naqueles casos en que o tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. No suposto de que ningún candidato/a teña que realizar o exercicio de galego, na acta do tribunal logo do segundo exercicio xa se conterá a proposta co aspirante que obtivera a maior puntuación para o seu nomeamento, e aprobación de lista de reserva. En caso contrario dita proposta realizarase polo tribunal, logo da celebración do exercicio de galego, outorgando dous días hábiles a efectos de presentación de alegacións. OITAVA.–PROPOSTA DE NOMEAMENTO. Concluídas as probas selectivas o Tribunal cualificador formulará proposta de nomeamento do/a aspirante que reúna a maior puntuación na suma das dúas probas do procedemento de selección -e conte co CELGA 4 ou houbera superado a proba do exercicio de galego-, elevándoa a Alcaldía para o seu nomeamento como funcionario/a interino/a. O tribunal queda capacitado para determinar unha lista reserva de contratación, co resto dos/as aspirantes non propostos para a contratación, por orde decrecente das puntuacións acadadas no procedemento de selección, coa finalidade de cubrir rexeitamentos, baixas e outras vacantes temporais de natureza similar, formando así unha lista reserva de contratación. Dita proposta e a lista de reserva coas puntuacións totais acadadas, por orde decrecente, publicaranse no taboleiro de edictos e páxina web do Concello de Curtis. O/as interesados/as disporán dun prazo de dous días hábiles, contados dende o seguinte a esta publicación, para presentar as alegacións que estimen oportunas no Rexistro Xeral do Concello de Curtis. Rematado o prazo indicado no parágrafo anterior, resolveranse polo tribunal as alegacións existentes, e ditarase resolución da Alcaldía de nomeamento do funcionario interino conforme a proposta do tribunal, dando prazo para a presentación da documentación prevista na cláusula novena, así mesmo indicarase o prazo de toma de posesión. Esta publicación substituirá ás notificacións individuais as persoas interesadas, conforme ao disposto no art.45 da Lei 39/2015, do 1 de outubro, do procedemento administrativo común das administración públicas. Na mesma resolución de nomeamento de funcionario interino, conterase a lista de reserva, conforme a proposta do tribunal. NOVENA.–INCORPORACIÓN AO POSTO DE TRABALLO. Á vista da resolución da Alcaldía sobre o nomeamento do funcionario interino, a persoa seleccionada ten un prazo de tres días hábiles, contados a partir do día seguinte ó desta publicación no taboleiro de anuncios e páxina web do Concello de Curtis, para presentar no Rexistro do Concello de Curtis a seguinte documentación: – Fotocopia compulsada do DNI. – Fotocopia compulsada da titulación esixida. – Fotocopia compulsada do título de galego Celga 4 ou equivalente, co obxecto de ser declaradas exentas da realización da proba de nivel de coñecemento da lingua galega. – Informe médico oficial actualizado -polo que non deberá ter unha antigüidade superior a tres meses, contados dende a data de resolución definitiva da Alcaldía na que se aproba o/a aspirante seleccionado/a-, no que conste que non se padece enfermidade ou eiva física que impida o desenvolvemento das funcións ou tarefas correspondentes ó posto de traballo ó que se opta. – Declaración xurada de non ter sido separado/a mediante expediente disciplinario do servizo das administracións públicas, nin atoparse inhabilitado/a para o exercicio das funcións públicas. – Declaración xurada de non estar incursa nos supostos de incompatibilidades previstas na lexislación vixente. Rematado este prazo e constatando que entregou a documentación esixida, procederase a toma de posesión no prazo sinalado na resolución da Alcaldía. Se no prazo indicado, non presenta a documentación requirida, ou non toma posesión da praza de funcionario interino no prazo indicado, quedará sen efecto o nomeamento realizado, ditándose o oportuno decreto da Alcaldía. DÉCIMA.–FUNCIONAMENTO DA LISTA RESERVA. Esta lista terá vixencia ata a creación dunha nova. As comunicacións realizaranse telefonicamente, deixando constancia da mesma por parte do empregado público encargado de realizalas mediante a oportuna dilixencia. Se no momento da comunicación, o aspirante renuncia ao posto sen causa xustificada, a primeira vez pasará a ocupa-lo último posto da lista, e á segunda será excluído da mesma por Decreto da Alcaldía. A renuncia voluntaria e sen xustificación a un contrato xa asinado antes da súa finalización, producirá os mesmos efectos para o/a traballador/a que os arriba contemplados. Considéranse como causas xustificadas á renuncia a ocupar un posto de traballo e por tanto, a que non se apliquen as medidas correctoras contempladas no paragrafo anterior, as seguintes: – A incapacidade temporal por enfermidade ou accidente (acreditado mediante parte médico). – O estar traballando noutro sitio (acreditado mediante contrato de traballo). O/a candidato/a terá un prazo de dous días hábiles para achegar a devandita documentación dende o chamamento realizado. UNDÉCIMA.–INTERPRETACIÓN DAS BASES E DEREITO SUPLETORIO. O tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo ó non previsto nestas bases. No non previsto nestas bases se acudirá ao disposto no sinalado no TREBEP; na Lei 2/2015, do 29 de abril, do emprego público de Galicia; na Lei 7/1985, do 2 de abril, reguladora das bases de réxime local; no Real decreto 896/1991, do 7 de xuño, polo que se establecen as regras básicas e os programas mínimos ós que debe axustarse o procedemento de selección dos funcionarios de Administración Local. DÉCIMO SEGUNDA.–RECURSOS. A resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses, contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no boletín oficial da provincia da Coruña (artigos 123 e 124 da Lei 39/2015 do procedemento administrativo común das Administracións Públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123 da Lei 39/2015 do procedemento administrativo común das Administracións Públicas). ANEXO I PROGRAMA Tema 1.–A Constitución Española de 1978. Estrutura e contido esencial. A constitucionalización do principio de estabilidade orzamentaria. A reforma constitucional. Tema 2.–A Constitución e ou sistema de fontes do dereito. Os dereitos e deberes fundamentais. Tema 3.–A Coroa. As Cortes Xerais. Composición e funcións. Órganos de control dependentes das Cortes Xerais: o Defensor do Pobo e o Tribunal de Contas. Tema 4.–O Goberno no sistema constitucional español. O Presidente do Goberno. O control parlamentario do Goberno. O Goberno: composición, organización e funcións. Tema 5.–O Poder Xudicial. Regulación constitucional da xustiza. A Lei Orgánica do Poder Xudicial. A Lei de Demarcación e de Planta Xudicial. O Consello Xeral do Poder Xudicial: designación, organización e funcións. O Tribunal Constitucional na Constitución e na súa Lei Orgánica. Composición, designación e organización. Funcións do Tribunal Constitucional. Tema 6.–A Administración pública na Constitución. A regulación da Administración na Lei 39/2015, do 1 de outubro, do procedemento administrativo común e na Lei 40/2015, do 1 de outubro, de réxime xurídico do sector público. Tema 7.–A organización territorial do Estado. Natureza xurídica e principios. Os Estatutos de Autonomía. A organización política e administrativa das Comunidades Autónomas. A reforma dos Estatutos de Autonomía. O Estatuto de Autonomía de Galicia, estrutura e reforma. Tema 8.–O sistema da distribución de competencias entre o Estado e as Comunidades Autónomas. As relacións entre o Estado e as Comunidades Autónomas. Xurisprudencia constitucional. O marco competencial das Entidades Locais. Tema 9.–Lei 39/2015, do 1 de outubro, do Procedemento administrativo común das Administracións Públicas: ámbito obxectivo e subxectivo de aplicación. Capacidade de obrar. Concepto de interesado. Representación. Tema 10.–Dereitos das persoas nas súas relacións coas Administracións Públicas. Dereito e obrigación de relacionarse electronicamente coas administracións públicas. Lingua nos procedementos. Tema 11.–Rexistros. Arquivo de documentos. Colaboración e comparecencia das persoas. Responsabilidade da tramitación. Tema 12.–Obrigación de resolver. Suspensión do prazo máximo para resolver. Ampliación do prazo máximo para resolver e notificar. Silencio administrativo nos procedementos iniciados a solicitude do interesado. Falta de resolución expresa nos procedementos iniciados de oficio. Tema 13.–Obrigatoriedade de termos e prazos. Cómputo de prazos. Cómputo de prazos nos rexistros. Ampliación. Tramitación de urxencia. Tema 14.–Requisitos dos actos administrativos: produción e contido, motivación e forma. Nulidade de pleno dereito. Anulabilidade. Límites á extensión da nulidade ou anulabilidade dos actos. Conversión de actos viciados. Conservación de actos e trámites. Convalidación. Tema 15.–Dereitos do interesado non procedemento administrativo común e nos procedementos administrativos de natureza sancionadora. Tema 16.–Clases de iniciación do procedemento. Información e actuacións previas. Medidas provisionais. Acumulación. Tema 17.–Ordenación do procedemento. Expediente administrativo. Impulso. Concentración de trámites. Cumprimento de trámites. Cuestións incidentais. Tema 18.–Instrución do procedemento común. Disposicións xerais. Proba. Informes. Participación dous interesados. Finalización do procedemento común. Terminación. Resolución. Desistimento e renuncia. Caducidade. Tema 19.–Especialidades nos procedementos de natureza sancionadora e de responsabilidade patrimonial. Tema 20.–Tramitación simplificada do procedemento administrativo común. Tema 21.–Execución. Título. Executoriedade. Execución forzosa. Medios de execución forzosa. Tema 22.–Revisión de oficio. Revisión de disposicións e actos nulos. Declaración de lesividade de actos anulables. Suspensión. Revogación de actos e rectificación de erros. Límites dá revisión. Tema 23.–Recursos administrativos: obxecto e clases. Recurso extraordinario de revisión. Fin da vía administrativa. Tema 24.–Interposición de recurso. Causas de inadmisión. Suspensión da execución. Audiencia dous interesados. Resolución. Pluralidade de recursos administrativos. Tema 25.–Recurso de alzada. Recurso potestativo de reposición. Recurso extraordinario de revisión. Tema 26.–Lei 40/2015, do 1 de outubro, de Réxime xurídico do sector público. Ámbito de aplicación obxectivo e subxectivo. Principios xerais. Principios de intervención das Administracións Públicas para ou desenvolvemento dunha actividade. Tema 27.–Órganos administrativos. Instrucións e ordes de servizo. Órganos consultivos. Funcionamento dous órganos colexiados dás distintas administracións públicas. Abstención e recusación. Tema 28.–Responsabilidade das autoridades e persoal ao servizo das Administracións Públicas: responsabilidade patrimonial e responsabilidade penal. Tema 29.–A protección de datos de carácter persoal. Normativa reguladora. Principios informadores e dereitos das persoas en materia de protección de datos. Tema 30.–Ámbito da xurisdición contencioso-administrativa. Actividade administrativa impugnable. Tema 31.–A Administración local na Constitución e nos Estatutos de Autonomía. O principio de autonomía local: significado, contido e límites. A potestade normativa das entidades locais: regulamentos e ordenanzas. Procedemento de elaboración. O regulamento orgánico. Os bandos. Tema 32.–O municipio: concepto e elementos. O termo municipal: o problema da planta municipal. Alteracións de termos municipais. Lexislación básica e lexislación autonómica. A poboación municipal. O padrón de habitantes. O estatuto dos veciños. Dereitos dos estranxeiros. A participación veciñal na xestión municipal. Tema 33.–A organización municipal. O réxime ordinario do Concello: órganos necesarios. Alcalde, tenentes de alcalde, pleno e xunta de goberno local. Órganos complementarios: comisións informativas e outros órganos. O estatuto dos membros electivos das corporacións Locais. Os concelleiros non adscritos. Os grupos políticos. Tema 34.–As competencias municipais: Sistema de determinación. Competencias propias, delegadas e competencias distintas das propias. Os servizos mínimos. A sustentabilidade financeira da facenda local como orzamento do exercicio das competencias. Os convenios sobre exercicio de competencias e a prestación de servizos municipais. Tema 35.–Réxime de sesións dos órganos de goberno local: Convocatoria, desenvolvemento e adopción de acordos. As actas. Tema 36.–As formas de acción administrativa das entidades locais. A intervención administrativa local na actividade privada. As autorizacións administrativas: as súas clases. O réxime das licenzas. A comunicación previa e a declaración responsable. A actividade de fomento das entidades locais. Tema 37.–Contratación pública. Ámbito obxectivo e suxectivo de aplicación da LCSP. Tipos de contratos. Tipos de procedementos de adxudicación. Fases da contratación. Especialidades non ámbito da contratación pública local. Tema 38.–A iniciativa económica das entidades locais e a reserva de servizos en favor das Entidades locais. O servizo público nas entidades locais. Concepto. As formas de xestión dos servizos públicos locais. Tema 39.–O patrimonio das entidades locais: bens e dereitos que o conforman. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario. Tema 40.–O orzamento xeral das entidades locais: concepto e contido. Especial referencia ás bases de execución do orzamento. A elaboración e aprobación do orzamento xeral. A prórroga orzamentaria. Tema 41.–A estrutura orzamentaria. Os créditos do orzamento de gastos: delimitación, situación e niveis de vinculación xurídica. As modificacións de crédito: clases, concepto, financiamento e tramitación. Tema 42.–A execución do orzamento de gastos e de ingresos: as súas fases. Os pagos a justificar. Os anticipos de caixa fixa. Os gastos de carácter plurianual. A tramitación anticipada de gastos. Os proxectos de gasto. Os gastos con financiamento afectado: especial referencia ás desviacións de financiamento. Tema 43.–A liquidación do orzamento. Tramitación. Os remanentes de crédito. O resultado orzamentario: concepto, cálculo e axustes. O remanente de tesouraría: concepto e cálculo. Análise do remanente de tesouraría para gastos con financiamento afectado e do remanente de tesouraría para gastos xerais. A consolidación orzamentaria. Tema 44.–Estabilidade orzamentaria e sustentabilidade financeira. Principios xerais. Obxectivos de estabilidade orzamentaria, de débeda pública e da regra de gasto para as corporacións locais: Establecemento e consecuencias asociadas ao seu incumprimento. Os plans económico-financeiros: contido, tramitación e seguimento. Plans de axuste e de saneamento financeiro. Subministración de información financeira das entidades locais. Tema 45.–A tesouraría das entidades locais. Réxime xurídico. O principio de unidade de caixa. Funcións da tesouraría. Organización. Situación dos fondos: a caixa e as contas bancarias. A realización de pagos: prelación, procedementos e medios de pago. O cumprimento do prazo nos pagos: o período medio de pago. O estado de conciliación. Tema 46.–A planificación financeira. O plan de tesouraría e o plan de disposición fondos. A rentabilización de excedentes de tesouraría. As operacións de tesouraría. Tema 47.–A contabilidade das entidades locais e os seus organismos autónomos: os modelos normal, simplificado e básico. As Instrucións dos modelos normal e simplificado de contabilidade local: estrutura e contido. Tema 48.–A conta xeral das entidades locais: contido, formación, aprobación e rendición. Outra información que fornecer ao pleno, aos órganos de xestión, aos órganos de control interno e a outras Administracións públicas. Tema 49.–O control interno da actividade económico-financeira das entidades locais e os seus entes dependentes. A función interventora: ámbito subxectivo, ámbito obxectivo e modalidades. Especial referencia aos reparos. Tema 50.–Os controis financeiro, de eficacia e de eficiencia: ámbito subxectivo, ámbito obxectivo, procedementos e informes. A auditoría como forma de exercicio do control financeiro. As normas de auditoría do sector público. Tema 51.–O control externo da actividade económico-financeira do sector público local. A fiscalización das entidades locais polo Tribunal de Contas e os órganos de control externo das Comunidades Autónomas. As relacións do Tribunal de Contas e os órganos de control externo das Comunidades. Tema 52.–Os recursos das facendas locais. Os tributos locais: principios. A potestade regulamentaria das entidades locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos non tributarios. Tema 53.–A xestión, inspección e recadación dos recursos das facendas locais. A revisión en vía administrativa dos actos de xestión tributaria ditados polas entidades locais, en municipios de réxime común e de gran poboación. A xestión e recadación de recursos por conta doutros entes públicos. Tema 54.–O imposto sobre bens inmobles. Natureza. Feito impoñible. Suxeito pasivo. Exencións e bonificacións. Base impoñible. Base liquidable. Cota, deveño e período impositivo. Xestión catastral. Xestión tributaria. Inspección catastral. Tema 55.–O imposto sobre actividades económicas. Natureza. Feito impoñible. Suxeito pasivo. Exencións. Cota: as tarifas. Deveño e período impositivo. Xestión censal e xestión tributaria. A recarga provincial. O imposto sobre construcións, instalacións e obras. Tema 56.–O imposto sobre vehículos de tracción mecánica. O imposto sobre o incremento de valor dos terreos de natureza urbana. Tema 57.–Taxas e prezos públicos. Principais diferenzas. As contribucións especiais: anticipo e adiamento de cotas e colaboración cidadá. Tema 58.–A relación xurídica tributaria: concepto e elementos. Feito impoñible. Deveño. Exencións. Suxeito activo. Suxeitos pasivos. Responsables. A solidariedade: extensión e efectos. O domicilio fiscal. A representación. A transmisión da débeda. Tema 59.–A base impoñible. Métodos de determinación. A base liquidable. O tipo de gravame: concepto e clases. A cota tributaria. A débeda tributaria: contido. Tema 60.–O procedemento de xestión tributaria. A recadación dos tributos. Órganos de recadación. O procedemento de recadación en período voluntario. O procedemento de recadación en vía de prema: iniciación, títulos para a execución e providencia de prema. Adiamento e fraccionamiento do pago. Tema 61.–Desenvolvemento do procedemento de prema. O embargo de bens. Alleamento. Aplicación e imputación da suma obtida. Adxudicación de bens ao Estado. Terminación do procedemento. Impugnación do procedemento. Tema 62.–A extinción da obrigación tributaria. O pago: requisitos, medios de pago e efectos do pago. A imputación de pagos. Consecuencias da falta de pago e consignación. Outras formas de extinción: a prescrición, a compensación, a condonación e a insolvencia. Tema 63.–A participación de municipios e provincias nos tributos do Estado e das Comunidades Autónomas. Criterios de distribución e regras de evolución. Réximes especiais. A cooperación económica do Estado e das Comunidades Autónomas aos investimentos das entidades locais. Os fondos da Unión Europea para entidades locais. Tema 64.–O crédito local. Clases de operacións de crédito. Natureza xurídica dos contratos: tramitación. As operacións de crédito a longo prazo: finalidade e duración, competencia e límites e requisitos para a concertación das operacións. As operacións de crédito a curto prazo: requisitos e condicións. A concesión de avais polas entidades locais. Tema 65.–Actividade subvencional das Administracións públicas: tipos de subvencións. Procedementos de concesión e xestión das subvencións. Reintegro de subvencións. Control financeiro. Infraccións e sancións administrativas en materia de subvencións. NOTA.–Os epígrafes do temario refírense tanto á normativa estatal como á normativa autonómica de Galicia vixentes. ANEXO II D./D.ª________________________________________________________________________________________________, con data de nacemento ______________, con DNI núm. ____________________ e con domicilio en ____________________________________________________________________, C. P. _______________ (teléfono ___________________; correo electrónico _________________________) ante o Sr. alcalde do Concello de Curtis, COMPARECE e DI: a) Que coñece e acepta as bases de selección para a selección como funcionario interino dun técnico de intervención-tesourería, grupo: A; subgrupo: A2; escala: administración xeral; subescala: xestión, e formación dunha lista de reserva. b) Que desexa ser admitido ás probas selectivas convocadas. c) Que reúne todos e cada un dos requisitos establecidos nas bases da convocatoria e que aporta a documentación esixida para ó efecto. d) Que adxunta á presente: – Fotocopia do DNI ou pasaporte. – Fotocopia do título de ______________________________________________ – Fotocopia acreditativa de posuír o CELGA 4 ou título equivalente (só para aqueles aspirantes que desexen acreditar de estar exentos da proba da lingua galega). – Xustificante do pagamento da taxa por dereito de exame. e) Que declara responsablemente non haber sido separado, mediante expediente disciplinario, do servizo de ningunha Administración Pública, nin atoparme inhabilitado para o exercicio da función pública por sentencia firme. f) Que declara responsablemente non estar incurso en causas de incompatibilidade de conformidade có disposto na Lei 53/1984, do 26 de decembro, de incompatibilidades do persoal ao servizo das Administracións Públicas. g) Que solicita realizar as probas do proceso selectivo na seguinte lingua (marcar cunha x):  Galego  Castelán Por todo o exposto SOLICITA que se teña por presentada esta solicitude e sexa admitido ás probas selectivas indicadas na letra a) En __________, __ de ________________ de 20__ Asdo.: ________________________ ALCALDE-PRESIDENTE DO CONCELLO DE CURTIS